# L'Unione

La Unió ((italià): L'Unione) fou una gran coalició nacional italiana, que actuà com a partit polític de centre-esquerra. El va crear Romano Prodi junt amb molts altres partits d'Itàlia.

## Història

Les eleccions primàries van ser el 16 d'octubre de 2005 i van tenir 7 candidats.
* Fausto Bertinotti, secretari del Partit de la Refundació Comunista.
* Antonio Di Pietro, líder del Partit dels Valors d'itàlia.
* Ivan Scalfarotto, un candidat independent.
* Simona Panzino, és una simbòlica candidata del moviment anti-globalització.
* Alfonso Pecoraro Scanio, secretari de la Federació dels Verds.
* Romano Prodi, líder de L'Ulivo, l'ex-Primer Ministre d'Itàlia (1996-1998) i el President de la Comissió Europea.
* Clemente Mastella, líder de Popular-UDEUR.
Els col·legis electorals van obrir a les 8 del matí i van tancar a les 10 del vespre, el 16 d'octubre de 2005, un total de 4.311.149 de persones van anar a votar.
| Candidat | Vots | % |
| Romano Prodi | 3,182,686 | 74,1% |
| Fausto Bertinotti | 631,592 | 14,7% |
| Clemente Mastella | 196,014 | 4,6% |
| Antonio Di Pietro | 142,143 | 3,3% |
| Alfonso Pecoraro Scanio | 95,388 | 2,2% |
| Ivan Scalfarotto | 26,912 | 0,6% |
| Simona Panzino | 19,752 | 0,5% |
| Vots en blanc | 7,583 |
| Vots invàl·lids | 9,031 |
| Total | 4,311,149 | 100,0% |
Els votants de la Unió van elegir a Romano Prodi amb un 74,1% dels vots, candidat de La Unió a Primer Ministre. Amb Romano Prodi com a candidat la Unió va treure 19.036.986 de vots i va assolir 348 escons i un 49,80% dels vots. I després de les dures crítiques del candidat derrotat de la Casa de la Llibertat, Silvio Berlusconi. Finalment el 17 de maig de 2006, Romano Prodi va poder ser investit, com a 80è Primer Ministre d'Itàlia.
Després de la gran influència del Partit Democràtic, L'Unione fou dissolta el 8 de febrer de 2008, amb el Partit Democràtic com el seu gran successor.

## Components

| Partit | Ideologia | Líder |
| Demòcrates d'Esquerra (DS) | Socialdemocràcia | Piero Fassino |
| Democràcia és Llibertat - La Margarida (DL) | Centrisme | Francesco Rutelli |
| Partit de la Refundació Comunista (PRC) | Comunisme | Fausto Bertinotti |
| Federació dels Verds (FdV) | Ecologisme | Alfonso Pecoraro Scanio |
| Partit dels Comunistes Italians (PdCI) | Comunisme | Oliviero Diliberto |
| Rosa en el Puny (RnP) | Socioliberalisme | Emma Bonino |
| Itàlia dels Valors (IdV) | Populisme | Antonio Di Pietro |
| Unió de Demòcrates per Europa (UDEUR) | Democràcia Cristiana | Clemente Mastella |
| Els Socialistes Italians (SI) | Socialdemocràcia | Bobo Craxi |
| Moviment Republicans Europeus (MRE) | Socioliberalisme | Luciana Sbarbati |
| Lliga per l'Autonomia - Aliança Llombarda (LAL) | Regionalisme | Matteo Brivio |
| Partit Popular del Tirol del Sud (SVP) | Regionalisme | Luis Durnwalder |
| Partit dels Pensionistes (PP) | Interessos dels pensionistes | Carlo Fatuzzo |
DS, DL i MRE es van presentar a les eleccions com L'Ulivo. El Partit Democràtic (PD), una fusió de DS i DL, va substituir els seus partits predecessors com a membre de La Unió des de la seva fundació l'octubre de 2007, convertint-se en el partit membre més gran de l'aliança. També durant aquest temps, el SDI es va convertir en el Partit Socialista (PS).

## Resultats electorals
### Parlament italià

| Any | Líder | Vots | % | Diputats | +/− | Vots | % | Senadors | +/- |
| 2006 | Romano Prodi | 19,036,986 (1r) | 49.8 | 348 / 630 | Nou | 17,118,364 (2n) | 49.2 | 158 / 315 | Nou |

## Vegeu també

* Romano Prodi
* Eleccions legislatives italianes (2006)